আজিৰ আবেলিৰ এটা ঘটনাত কেন্দ্ৰীয় তদন্তকাৰী সংস্থা চি বি আইৰ এটা দলে মহানগৰীৰ খানাপাৰাত থকা কেন্দ্ৰীয় বিদ্যালয়ত কেইবালাখ টকাৰ ঘোচ লোৱা সংক্ৰান্তত এটা অভিযান চলায়। অভিযানৰ সময়ত চি বি আইৰ দলটোৱে কেন্দ্ৰীয় বিদ্যালয়খনৰ অধ্যক্ষ ৰাজেশ ধাৱানক প্ৰথমে সোধা-পোছা কৰে আৰু পিছত গ্ৰেপ্তাৰ কৰে। তেওঁৰ বিৰুদ্ধে U/s 7 of PC Act, 1988 নম্বৰৰ এটা গোচৰ ৰুজু কৰা হৈছে।
এটা বিশেষ সূত্ৰই এন ই নাওক জনোৱা মতে গুৱাহাটীৰে এজন ঠিকাদাৰৰ পৰা অধ্যক্ষজনে ভেটি বিচৰাৰ এটা অভিযোগৰ ভিত্তিত তদন্তকাৰী সংস্থাটোৱে অভিান চলাইছিল। ঠিকাদাৰজনৰ অভিযোগ মতে অধ্যক্ষজনে তেওঁক বিল মুকলি কৰি দিয়াৰ বিনিময়ত ৫০ হাজাৰ টকা দাবী কৰি আহিছিল। চি বি আয়ে পৰিকল্পনা কৰি তেওঁক ১০০০০ টকা ঘোচ লৈ থকা অৱস্থাতে হাতে-লোটে ধৰা পেলায়। অধ্যক্ষজনৰ কাৰ্য্যালয়ৰ পৰা কিছুমান সংগতিহীন কাগজ-পত্ৰও সংস্থাটোৱে উদ্ধাৰ কৰা বুলি জানিব পৰা গৈছে। জানিব পৰা মতে বিদ্যালয়খনৰ চৌহদত শিশুৰ বাবে এখন উদ্যান নিৰ্মাণৰ টকা পাবলৈ আছিল ঠিকাদাৰজনে।
খানাপাৰাস্থিত কেন্দ্ৰীয় বিদ্যালয়ৰ অধ্যক্ষ ৰাজেশ ধাৱান।
গ্ৰেপ্তাৰ কৰাৰ পিছত ধাৱানক গুৱাহাটীৰ আদালতত হাজিৰ কৰোৱা হয় আৰু আদালতে তেওঁক দুদিনৰ আৰক্ষীৰ জিম্মাত দিয়ে।
Jorhat lynching case: প্ৰকৃততে ক'লা ল'ৰাৰ মৃত্যু হ'ল কিদৰে! গাড়ীৰ চেপাত নে আৰক্ষীৰ গুলীত!
IPL Retention list: কোন দলে ৰিটেইন কৰিলে কোন তাৰকাক? কোনে পালে সৰ্বাধিক দৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
